laion/Wikipedia-Exotic huggingface dataset:
এড বেগলি

এডওয়ার্ড জেমস বেগলি (ইংরেজি: Edward James Begley; ২৫ মার্চ ১৯০১ - ২৮ এপ্রিল ১৯৭০) ছিলেন একজন মার্কিন অভিনেতা। তিনি সুইট বার্ড অব ইয়থ (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্র হল টুয়েলভ অ্যাংরি মেন (১৯৫৭) ও আনসিঙ্কেবল মলি ব্রাউন (১৯৬৪)। বেগলি ১৯৫৬ সালে ব্রডওয়ে মঞ্চে ইনহেরিট দ্য উইন্ড নাটকে ম্যাথু হ্যারিসন ব্র্যাডি চরিত্রে অভিনয় করে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন। তিনি অভিনেতা এড বেগলি জুনিয়রের পিতা। বেগলি ১৯০১ সালের ২৫শে মার্চ কানেটিকাট অঙ্গরাজ্যের হার্টফোর্ডে জন্মগ্রহণ করেন। তার পিতা মাইকেল জোসেফ বেগলি এবং মাতা হানা ক্লিফোর্ড আইরিশ অভিবাসী ছিলেন। পঞ্চম শ্রেণিতে পড়াকালীন স্কুল থেকে ঝরে পড়ার পর তিনি কয়েকবার বাড়ি থেকে পালিয়ে যান এবং কার্নিভাল, মেলা ও ছোট সার্কাসে কাজ করতেন। এছাড়া তিনি ব্রাশ বিক্রি করতেন, দুধ ডেলিভারি দিতেন এবং পরে মার্কিন যুক্তরাষ্ট্রের নৌবাহিনীতে যোগ দেন। ১৯৫০-এর দশকে তিনি ডেডলাইন - ইউ.এস.এ. (১৯৫২) এবং টুয়েলভ অ্যাংরি মেন (১৯৫৭) ছবিতে জুরি #১০ চরিত্রে অভিনয় করেন। তিনি রড সার্লিং-এর প্যাটার্নস (১৯৫৫) টিভি ধারাবাহিকে এবং মঞ্চায়নে (১৯৫৬)-এ উইলিয়াম (বিল) ব্রিগস চরিত্রে অভিনয় করেন। বেগলি ১৯৫৬ সালে ব্রডওয়ে মঞ্চে ইনহেরিট দ্য উইন্ড নাটকে ম্যাথু হ্যারিসন ব্র্যাডি চরিত্রে অভিনয় করে মঞ্চনাটকে সেরা চরিত্রাভিনেতা বিভাগে টনি পুরস্কার অর্জন করেন এবং এর টিভি চলচ্চিত্রায়নে একই চরিত্রে অভিনয় করে এমি পুরস্কারের মনোনয়ন লাভ করেন। তিনি সুইট বার্ড অব ইয়থ (১৯৬২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। পরে তিনি আনসিঙ্কেবল মলি ব্রাউন (১৯৬৪), ওয়াইল্ড ইন দ্য স্ট্রিটস (১৯৬৮) এবং ক্লিন্ট ইস্টউডের পশ্চিমা ধারার হ্যাং 'এম হাই (১৯৬৮) চলচ্চিত্রে অভিনয় করেন। "অবিচুয়ারি", ভ্যারাইটি, ৬ মে ১৯৭০। Current Biography Yearbook। এইচ. ডব্লিউ. উইলসন কোম্পানি। ২৯ ডিসেম্বর ২০১৮। সংগ্রহের তারিখ ১২ এপ্রিল ২০১৯ – গুগল বুকস-এর মাধ্যমে।  কেলিন, আর্লিন; বোয়ানগু, সুরি (১ জুন ১৯৭৭)। Hollywood album: lives and deaths of Hollywood stars from the pages of the New York Times। আর্নো প্রেস। সংগ্রহের তারিখ ১২ এপ্রিল ২০১৯ – গুগল বুকস-এর মাধ্যমে।  "Ed Begley Loves Life"। দ্য ব্রিজপোর্ট পোস্ট। ২৪ এপ্রিল ১৯৬৪। পৃষ্ঠা ২১। সংগ্রহের তারিখ ১২ এপ্রিল ২০১৯ – নিউজপেপারস.কম-এর মাধ্যমে।  উইকিমিডিয়া কমন্সে এড বেগলি সংক্রান্ত মিডিয়া রয়েছে। অলমুভিতে এড বেগলি ইন্টারনেট ব্রডওয়ে ডেটাবেজে এড বেগলি (ইংরেজি) ইন্টারনেট মুভি ডেটাবেজে এড বেগলি  (ইংরেজি) টার্নার ক্লাসিক মুভিজ ডেটাবেজে এড বেগলি (ইংরেজি)
ন্যান্সি কেলি

ন্যান্সি কেলি (ইংরেজি: Nancy Kelly; ২৫ মার্চ ১৯২১ - ২ জানুয়ারি ১৯৯৫) ছিলেন একজন মার্কিন অভিনেত্রী। তিনি সিবিএস বেতারের দ্য মার্চ অব টাইম অনুষ্ঠানের অভিনয়শিল্পীদের একজন ছিলেন এবং ১৯৩০-এর দশকে চলচ্চিত্রে প্রধান অভিনেত্রী হয়ে ওঠেন। তিনি ১৯২৬ থেকে ১৯৭৭ সালের মধ্যে ৩৬টি চলচ্চিত্রে অভিনয় করেন। তিনি ১৯৫৫ সালে দ্য ব্যাড সিড মঞ্চনাটকে অভিনয় করে টনি পুরস্কার লাভ করেন এবং এর চলচ্চিত্রায়নে (১৯৫৬) অভিনয় করে শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন। কেলি ১৯২১ সালের ২৫শে মার্চ ম্যাসাচুসেট্‌সের লোওয়েল শহরে জন্মগ্রহণ করেন। তিনি আইরিশ বংশোদ্ভূত। তার মাতা ন্যান কেলি ছিলেন নির্বাক চলচ্চিত্র অভিনেত্রী। ন্যান্সি তার মায়ের তত্ত্বাবধানেই অভিনয় শিখেন। শিশু অভিনেত্রী হিসেবে কেলি ১৭ বছরের মধ্যেই ৫২টি চলচ্চিত্রে অভিনয় করেন। তার ছোট ভাই অভিনেতা জ্যাক কেলি ১৯৫৭ থেকে ১৯৬২ সাল পর্যন্ত মেভরিক টেলিভিশন ধারাবাহিকে অভিনয়ের জন্য সর্বাধিক পরিচিত। শিশু মডেল হিসেবে তার ভাবমূর্তিকে কাজে লাগিয়ে তিনি নয় বছর বয়সেই অসংখ্য বিজ্ঞাপনচিত্রে কাজ করেন, ফিল্ম ডেইলি তার সম্পর্কে লিখে, "ন্যান্সিকে আমেরিকার সবচেয়ে বেশিবার চিত্রিত শিশু বলে আখ্যায়িত করা হয়, বিজ্ঞাপন চিত্রে নিজেকে উপস্থাপনের জন্য।" কেলি কৈশোরে বেতার অসংখ্য কাজ করেছেন। তিনি দ্য ওয়ান্ডারফুল উইজার্ড অব অজ অবলম্বনে তৈরিকৃত ১৯৩৩-৩৪ সালের বেতার অনুষ্ঠান দ্য উইজার্ড অব অজ-এ ডরোথি গেল চরিত্রের জন্য কণ্ঠ দেন। কেলি প্রথম ব্যক্তি যিনি সিবিএস বেতারের দ্য মার্চ অব টাইম ধারাবাহিকে তার কণ্ঠের বৈচিত্রতার জন্য পুরুষ ও নারী দুই ভূমিকার জন্যই কণ্ঠ দিয়েছেন। তিনি এলিনর রুজভেল্ট চরিত্রেও কাজ করেছেন। "Tony Award-Winning Actress Nancy Kelly Dead at 73"। এপি নিউজ। ১৫ জানুয়ারি ১৯৯৫। সংগ্রহের তারিখ ২৬ মার্চ ২০১৯।  "Nancy Kelly Grows Up"। লাইফ (ইংরেজি ভাষায়)। Time Inc। ১৮ জুলাই ১৯৩৮। সংগ্রহের তারিখ ৩১ মার্চ ২০১৯।  অলিভার, মায়ার্না (১৬ জানুয়ারি ১৯৯৫)। "Nancy Kelly, 73; Actress Lauded for 'Bad Seed'"। লস অ্যাঞ্জেলেস টাইমস (ইংরেজি ভাষায়)। সংগ্রহের তারিখ ৩১ মার্চ ২০১৯।  এডি, আর্থার ডব্লিউ. (১৯২৮)। "Short Shots from New York Studios"। দ্য ফিল্ম ডেইলি। নিউ ইয়র্ক, উইড্‌স ফিল্মস অ্যান্ড ফিল্ম ফোকস, ইনকর্পোরেটেড। সংগ্রহের তারিখ ৩১ মার্চ ২০১৯।  টেরেস, ভিনসেন্ট (২০১৫)। Radio Program Openings and Closings, 1931-1972 (ইংরেজি ভাষায়)। ম্যাকফারল্যান্ড। আইএসবিএন 9781476612232। সংগ্রহের তারিখ ৩১ মার্চ ২০১৯।  ডানিং ১৯৯৮, পৃ. ৪৩৪-৪৩৫। ডানিং, জন (১৯৯৮)। On the Air: The Encyclopedia of Old-Time Radio। নিউ ইয়র্ক: অক্সফোর্ড বিশ্ববিদ্যালয় প্রেস। আইএসবিএন 978-0-19-507678-3।  উইকিমিডিয়া কমন্সে ন্যান্সি কেলি সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে ন্যান্সি কেলি (ইংরেজি) ইন্টারনেট মুভি ডেটাবেজে ন্যান্সি কেলি  (ইংরেজি) ফাইন্ড এ গ্রেইভে ন্যান্সি কেলি  (ইংরেজি)
আদমপুর ইউনিয়ন, অষ্টগ্রাম

আদমপুর ইউনিয়ন কিশোরগঞ্জ জেলা অষ্টগ্রাম উপজেলায় অবস্থিত। এটি একটি হাওড় এলাকা, আয়তন ৯৩৮৬ একর। এখানে মোট ভোটার সংখ্যা ১৯,৯৯৭ জন। পুরুষ ভোটার ১০,৫২২ জন এবং নারী ভোটার ৯,৪৭৫ জন। ভোটের সংখ্যায় উপজেলা ২য় সর্বোচ্চ ইউনিয়ন এটি (উপজেলার সর্বোচ্চ ভোটার আব্দুল্লাপুর ২৭,৩৫০ জন)। এখানে ৭ মাস শুকনা ও ৫ মাস বর্ষার পানি থাকে। এই এলাকার মানুষের আয়ের সবচেয়ে বড় উৎস হলো প্রবাসী রেমিট্যান্স। এবং এই এলাকার অধিকাংশ লোক কৃষক, কৃষি নির্ভরশীল। বর্ষাকালে এখানকার একমাত্র যোগাযোগ বাহন নৌকা ও লঞ্চ। এই ইউনিয়ন অষ্টগ্রাম উপজেলা সদর থেকে প্রায় ১৩ কিলোমিটার দূরে অবস্থিত। পশ্চিমে অষ্টগ্রাম উপজেলার কলমা ইউনিয়ন, পূর্বে লাখাই উপজেলার বুল্লা ইউনিয়ন, উত্তরে খয়েরপুর-আব্দুল্লাপুর ইউনিয়ন, দক্ষিণে লাখাই উপজেলার লাখাই ইউনিয়ন। ১ নং ওয়ার্ড: নূরপুর জামালপুর, চিরুটিয়াহাটি, নালিতাকান্দা। ২ নং ওয়ার্ড: নূরপুর বৈরাগীহাটি, উলুকান্দা, শরফিকান্দা ও বালুচর। ৩ নং ওয়ার্ড: আদমপুর, দরগা হাটি, আইনার কান্দি। ৪ নং ওয়ার্ড: বরাগীর কান্দি। ৫ নং ওয়ার্ড: চিকনার কান্দি, জাবারলুঙ্গা, দক্ষিণ লাউড়া, টুকার কান্দি। ৬ নং ওয়ার্ড: নয়াহাটি, কৈরাইল,বড় লাউড়া। ৭ নং ওয়ার্ড: ইসলামপুর বাজার হাটি,ইছাপুর বাবুর হাটি- ইছাপুর গোলহাটি, ইছাপুর পশ্চিম হাটি। ৮ নং ওয়ার্ড: গোবিন্দপুর, সীতারামপুর, ইছাপুর, ভাটুরা, ঠাকুর বাড়ী, শারফিনপুর ৯ নং ওয়ার্ড: গাজীহাটি, চৌদন্ত, শান্তিপুর, সবুজপাড়া। উচ্চ বিদ্যালয় - ০১টি, আদমপুর দেওয়ান আলী উচ্চ বিদ্যালয় (স্থাপিত ১৯৬৩) সরকারি প্রাথমিক বিদ্যালয় - ৮টি বেসরকারি প্রাথমিক বিদ্যালয় - ৭টি বরাগীর কান্দি ঈদগাহ মাঠ কৈরাইল গ্রামের আখড়া মহানন্দ বাবুর বাড়ি আরো বিস্তারিত জানতে : https://www.facebook.com/md.delowarhossan.9828456 "অষ্টগ্রাম উপজেলা"। বাংলাদেশ জাতীয় তথ্য বাতায়ন। সংগ্রহের তারিখ ২০২০-০৩-১৯।
নয়ডা ইলেকট্রনিক সিটি মেট্রো স্টেশন

নয়ডা ইলেকট্রনিক সিটি ভারতের নয়ডা শহরে দিল্লির মেট্রো ব্লু লাইন-এর সম্প্রসারিত অংশের একটি মেট্রো স্টেশন। ২০১৫ সালে নির্মাণ কাজ শুরু হয় এবং ৮ মার্চ, ২০১৯ সালে স্টেশনটির নির্মাণ কাজ সম্পন্ন হয়। ৯ মার্চ, ২০১৯ সালে এই বিভাগের উদ্বোধন করেন প্রধানমন্ত্রী নরেন্দ্র মোদি। । দিল্লি নয়ডা দিল্লি মেট্রোর স্টেশনগুলির তালিকা দিল্লির পরিবহন ব্যবস্থা দিল্লি মেট্রো রেল কর্পোরেশন দিল্লি শহরতলি রেল দিল্লি মোনোরাইল দিল্লী পরিবহন কর্পোরেশন দক্ষিণ পূর্ব দিল্লি নতুন দিল্লি দিল্লী জাতীয় রাজধানী অঞ্চল নয়ডা-বৃহত্তর নয়ডা এক্সপ্রেসওয়ে নয়ডা মেট্রো দ্রুতগামী গণপরিবহন ব্যবস্থার তালিকা মেট্রো ব্যবস্থার তালিকা প্রবেশদ্বার:  দিল্লি ট্রেন পরিবহন "1st Segment Launched for Delhi Metro's Noida Sector-62 Extn Project"। themetrorailguy। ২০১৬-০৬-০৭। সংগ্রহের তারিখ ২০১৮-০৪-১৪।  "By December 2018, metro to go further into Noida & Ghaziabad"। The Times of India। ২০১৭-১১-০৪। সংগ্রহের তারিখ ২০১৮-০৪-১৪।  দিল্লি মেট্রো রেল কর্পোরেশন লি। (অফিসিয়াল সাইট) দিল্লি মেট্রো বার্ষিক প্রতিবেদন "Station Information"। Delhi Metro Rail Corporation Ltd. (DMRC)। ১৯ জুন ২০১০ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৯।  UrbanRail। নেট [১] - বিশ্বের সমস্ত মেট্রো সিস্টেমের বর্ণনা, প্রতিটি স্টেশনগুলি দেখানো একটি পরিকল্পিত মানচিত্র সহ। গুগল। "Noida Electronic City metro station" (মানচিত্র)। গুগল ম্যাপস। গুগল। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
নয়ডা-বৃহত্তর নয়ডা এক্সপ্রেসওয়ে

নয়ডা-বৃহত্তর নয়ডা এক্সপ্রেসওয়ে একটি ছয়-লেনের মহাসড়ক, যা উত্তরপ্রদেশের শিল্প শহর নয়ডাকে দিল্লির একটি নতুন শহরতলি বৃহত্তর নয়ডার সঙ্গে সংযুক্ত করে। এই এক্সপ্রেসওয়েটি যমুনা এক্সপ্রেসওয়ে ( তাজ এক্সপ্রেসওয়ে ) বরাবর নির্মিত তাজ অর্থনৈতিক অঞ্চল, আন্তর্জাতিক বিমানবন্দর এবং বিমানবন্দর হাব সম্প্রসারণের অধীনে রয়েছে। ৯ আগস্ট ২০১২ সালে যমুনা এক্সপ্রেসওয়ে আনুষ্ঠানিকভাবে উদ্বোধন করেন উত্তর প্রদেশের মুখ্যমন্ত্রী অখিলেশ যাদব। ২৪.৫৩ কিমি (১৫.২৪ মা) এক্সপ্রেসওয়েটি ৪০০ কোটি টাকা খরচে নির্মিত, যা ফরিদাবাদ, বলভাগড় ও পালওয়াল শহরগুলির মধ্য দিয়ে অগ্রসর হওয়া জাতীয় রাজপথ ২-এর যানজট থেকে মুক্তি দিয়েছে। এক্সপ্রেসওয়েটি বাইকারোহীদের এবং সাইকেল আরোহীদের দ্বারা ব্যবহৃত হয়। "Noida: An idea that has worked"। The Times of India। ৪ জুন ২০০৩।  "Expanding woes"। ২৬ অক্টোবর ২০০২।  "Buying a house"।  "Bikers favorite way"। ২৫ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০১৯।  "Ride the road"।  "Cycle track enroached"। [স্থায়ীভাবে অকার্যকর সংযোগ] "Bicycles are back"।  প্রবেশদ্বার:  সড়ক ভারত
৩ জুলাই

৩ জুলাই গ্রেগরীয় বর্ষপঞ্জী অনুসারে বছরের ১৮৪তম (অধিবর্ষে ১৮৫তম) দিন। বছর শেষ হতে আরো ১৮১ দিন বাকি রয়েছে। ১৭৫৭ - মীরজাফর এর পুত্র মিরনের নির্দেশে মোহাম্মদী বেগ নামের ঘাতক সিরাজউদ্দৌলাকে ছুরিকাঘাতে হত্যা করে। ১৯১৯ - বিশ্বভারতীর যাত্রা শুরু হয়। ১৯২১ - মস্কোয় বিপ্লবী ট্রেড ইউনিয়নগুলোর আন্তর্জাতিক কংগ্রেস শুরু হয়। ১৯৪১ - মিত্রবাহিনীর কাছে সিরিয়ার আত্মসমর্পণ। ১৯৪৭ - ভারতবর্ষকে দু’টি ডেমিনিয়নে বিভক্ত করার জন্য ‘মাউন্টবাটেন পরিকল্পনা’ প্রকাশ। ১৯৫৩ - পৃথিবীর নবম উচ্চতম পর্বতশৃঙ্গ নাঙ্গা পর্বতের শীর্ষে একদল অস্ট্রীয় ও জার্মান অভিযাত্রী সর্বপ্রথম আরোহণ করেন। ১৯৬২ - আলজেরিয়া স্বাধীনতা লাভ। ১৯৭১ - ক্যাপ্টেন মহিউদ্দিন জাহাঙ্গীর, বাংলাদেশের বীরশ্রেষ্ঠ, ভারতীয় সীমান্ত অতিক্রম করে বাংলাদেশ এ প্রবেশ করেন দেশের জন্য স্বাধীনতা যুদ্ধে অংশগ্রহণ করতে। ১৭২৮ - স্কট স্থপতি রবার্ট অ্যাডাম। ১৮৫৪ - চেক সঙ্গীত স্রষ্টা লেইওস ইয়ানাচেক। ১৮৮৩ - ফ্রান্‌ৎস কাফকা, জার্মান ও চেক উপন্যাস ও ছোটগল্প লেখক।(মৃ.০৩/০৬/১৯২৪) ১৯১২ - অজিতকৃষ্ণ বসু, একজন বাঙালী রসসাহিত্যিক, জাদুকর এবং সঙ্গীতজ্ঞ।(মৃ.০৭/০৫/১৯৯৩) ১৯৪১ - আদুর গোপালকৃষ্ণন, আন্তর্জাতিকভাবে সমাদৃত ভারতীয় চলচ্চিত্র পরিচালক। ১৯৫২ - অমিত কুমার, ভারতীয় বাঙালি গায়ক, অভিনেতা, চলচ্চিত্র পরিচালক, চলচ্চিত্র প্রযোজক, সঙ্গীত প্রযোজক এবং সুরকার। ১৯৬২ - টম ক্রুজ, একজন বিখ্যাত ও জনপ্রিয় মার্কিন চলচ্চিত্র অভিনেতা ও প্রযোজক। ১৯৮৪ - সৈয়দ রাসেল, বাংলাদেশী ক্রিকেট খেলোয়াড়। ১৯৩২ - স্বর্ণকুমারী দেবী, বাঙালি কবি ও সমাজকর্মী।(জ.২৮/০৮/১৮৫৫) ১৯৭১ - জিম মরিসন, মার্কিন সঙ্গীতশিল্পী। ১৯৯১ - ডলি আনোয়ার, বাংলাদেশী চলচ্চিত্র অভিনেত্রী। ১৯৯৭ - বিশিষ্ট বাঙালি চিত্রশিল্পী রথীন মৈত্র।(জ.১৯১৩) ২০০৯ - আলাউদ্দিন আল আজাদ, বাংলাদেশের খ্যাতিমান ঔপন্যাসিক, প্রাবন্ধিক, কবি, নাট্যকার, গবেষক। ২০২০ - সরোজ খান,বলিউডের প্রখ্যাত নৃত্য পরিচালক।(জ.২২/১১/১৯৪৮) বেলারুস এর স্বাধীনতা দিবস। বিশ্ব প্লাস্টিক ব্যাগ মুক্ত দিবস। উইকিমিডিয়া কমন্সে ৩ জুলাই সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
এশীয় শাহী ঈগল

এশীয় শাহী ঈগল (বৈজ্ঞানিক নাম: Aquila heliaca) এক ধরনের বৃহৎ শিকারী পাখি। এরা পূর্বাঞ্চলীয় শাহী ঈগল নামেও পরিচিত। এটি দক্ষিণ-পূর্ব ইউরোপ, পশ্চিম ও মধ্য এশিয়ায় প্রজাতি। উত্তর-পূর্বাঞ্চলীয় আফ্রিকা এবং দক্ষিণ ও পূর্ব এশিয়ায় শীতে পরিযায়ী হয়ে আসে। নিপীড়ন, বাসস্থান ধ্বংস হয়ে যাওয়া এবং শিকারের প্রভাবে বিশ্বব্যাপী এর সংখ্যা অনেক কমে এসেছে এবং হ্রাস পাচ্ছে। তাই ১৯৯৪ সাল থেকে আইআইসিএন সংকটাপন্ন হিসাবে লাল তালিকাভুক্ত করা হয়েছে। স্ত্রী-পুরুষ পাখির চেহারা অভিন্ন।এর দৈর্ঘ্য প্রায় ৭২-৯০ সেন্টিমিটার। গড় ওজন ২.৪৫-৪.৫৫ কেজি। মাথার পেছনে খোঁচা খোঁচা পালক রয়েছে। দেহের সব পালক গাঢ় বাদামির সঙ্গে অসংখ্য সাদা ফুটকি। লেজ কালো এবং উড়ার পালক কালচে গাঢ় বাদামি। দেহতল গাঢ় বাদামির সঙ্গে কদম ফুলের মতো সাদা দাগ দেখা যায়। ঠোঁট বড়শির মতো বাঁকানো, অগ্রভাগ কালো, বাকি অংশ হলুদ এবং ঠোঁটের কিনারা হলুদ চামড়ায় আবৃত। বিশাল আকৃতির বাসা বেঁধে থাকে। উঁচু গাছের ওপর সরু ডালপালা বিছিয়ে বৃহৎ আকারের বাসা বাঁধে, এটি অগোছালো ধরনের হয়ে থাকে। এর প্রজনন মৌসুম মার্চ থেকে এপ্রিল। একবারে ডিম পাড়ে ২-৩টি। ডিম ফুটতে সময় লাগে ৪১ থেকে ৪৩ দিন। অঞ্চলভেদে প্রজনন মৌসুমের হেরফের রয়েছে। এদের প্রধান খাবার মাছ, ইঁদুর, সরীসৃপ ও ছোট পাখি। Museum specimen উদ্ধৃতি ত্রুটি: <ref> ট্যাগ বৈধ নয়; iucn নামের সূত্রটির জন্য কোন লেখা প্রদান করা হয়নি আলম, শাইন (মার্চ ২৯, ২০১৮)। "বৃহৎ ঈগল"। ২৬ মার্চ ২০১৯ তারিখে মূল থেকে আর্কাইভ করা। সংগ্রহের তারিখ মার্চ ২৬, ২০১৯।  {{{2}}} ভিডিও, আলোকচিত্র ও ডাক, the Internet Bird Collection Interactive range map of Aquila heliaca at IUCN Red List maps Audio recordings of Eastern imperial eagle on Xeno-canto.
লাভপুর, বীরভূম

লাভপুর ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ শহরটি লাভপুর ব্লকের সদর। শহরটি তারাশঙ্কর বন্দোপাধ্যায়ের জন্মস্থান ও ৫১ পীঠের একটি শক্তিপীঠের তীর্থস্থানের জন্য বিখ্যাত। লাভপুর শহর লাভপুর ব্লকের সদর৷ শহরটি ময়ূরাক্ষী নদীর অববাহিকাতে অবস্থিত একটি বন্যাপ্রবণ জনপদ। ২০০৬ খ্রিষ্টাব্দে লাভপুর ও তার পার্শ্ববর্তী অন্যান্য অঞ্চলগুলিতে প্রায় ৫০,০০০ লোক জলবন্দী হয়ে পড়েন। এই বন্যা মূলতঃ তিলপাড়া ও ম্যাসাঞ্জোর বাঁধ থেকে জল ছাড়ার ফল৷ সমগ্র লাভপুর ব্লকটি লাভপুর থানার নিয়ন্ত্রণাধীন। ২০১১ খ্রিষ্টাব্দের ভারতের জনগণনা অনুসারে লাভপুর জনগণনা নগরটির জনসংখ্যা ৫৪১৯ জন, যার মধ্যে ২৭৬২ জন পুরুষ ও ২৬৫৭ জন নারী। প্রতি হাজার পুরুষে নারী সংখ্যা ৯৬২ জন৷ ৬ বছর অনুর্দ্ধ ৪৪৩ জন শিশু যা সমগ্র জনসংখ্যার ৮.১৮%৷ ৬ বছরোর্দ্ধ মোট জনসংখ্যার ৮৪.২৬% তথা ৪১৯৩ জন সাক্ষর৷ শহরটি ৬ নং রাজ্য সড়কের সিউড়ি-ফুটিসাঁকো অংশের ওপর অবস্থিত৷ এটি আমোদপুর থেকে ১২ কিলোমিটার ও কীর্ণাহার থেকে ১১ কিলোমিটার দূরে অবস্থিত৷ লাভপুর স্টেশনটি ৫২ কিলোমিটার দীর্ঘ আহমেদপুর–কাটোয়া রেলপথের একটি স্টেশন৷ লাভপুর বাস টার্মিনালটি শম্ভুনাথ কলেজ ও ব্লক উন্নয়স কার্যালয়ের নিকটস্থ৷ লাভপুর শহর বাস পরিষেবার মাধ্যমে জেলার সিউড়ি, সাঁইথিয়া, রামপুরহাট, বোলপুরের সাথে ও জেলার বাইরে বর্ধমান, আসানসোল, বহরমপুর, কাটোয়া শহরের সাথে যুক্ত৷ "District Census Handbook: Birbhum, Series 20, Part XII B" (পিডিএফ)। Map of Birbhum with CD Block HQs and Police Stations (on the fourth page)। Directorate of Census Operations, West Bengal, 2011। সংগ্রহের তারিখ ১ ফেব্রুয়ারি ২০১৮।  "Rising flood waters claim 4"। The Telegraph, 12 July 2006। সংগ্রহের তারিখ ২০০৭-০৮-২৪।  "District Statistical Handbook 2008, Birbhum" (পিডিএফ)। Table 2.1। Bureau of Applied Economics and Statistics, Government of West Bengal। সংগ্রহের তারিখ ৩০ জানুয়ারি ২০১৮।  "Birbhum Police"। Police Stations। West Bengal Police। ১২ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১৮।  "২০১১ Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ১ ফেব্রুয়ারি ২০১৮।  "Labhpur"। Birbhum District administration। সংগ্রহের তারিখ ২০০৭-০৮-২৪।
ওয়াল্টার গিফেন

ওয়াল্টার ফ্রাঙ্ক গিফেন (ইংরেজি: Walter Giffen; জন্ম: ২০ সেপ্টেম্বর, ১৮৬১ - মৃত্যু: ২৮ জুন, ১৯৪৯) দক্ষিণ অস্ট্রেলিয়ার নরউড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৯২ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন ওয়াল্টার গিফেন। দলে তিনি মূলতঃ ডানহাতি ব্যাটসম্যান হিসেবে খেলতেন। মাঝারীমানের ব্যাটসম্যান ছিলেন ও কেবলমাত্র রক্ষণাত্মক ঢংয়েই ক্রিকেট খেলতেন। অ্যাডিলেড ক্লাব ক্রিকেটে বেশ কয়কটি শতরানের ইনিংস খেলেছেন। এছাড়াও, ফিল্ডার হিসেবে ডিপ অঞ্চলে চমৎকার ফিল্ডিং করতেন। ১৮৮২-৮৩ মৌসুম থেকে ১৯০১-০২ মৌসুম পর্যন্ত ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়ার পক্ষে খেলেছেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন তিনি। ২৫ ফেব্রুয়ারি, ১৮৮৭ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে ওয়াল্টার গিফেনের। জানা যায় যে, শুধুমাত্র সহোদর জর্জ গিফেন বাহুতে আঘাত পেলে তিনি টেস্ট ক্রিকেট খেলার সুযোগ পেয়েছিলেন। নতুবা ওয়াল্টার গিফেন খেলার সুযোগ পেতেন না। ঐ সিরিজে তিনি ২, ০, ১, ৩, ৩ ও ২ রান তুলেছিলেন। এরফলে, টেস্ট ক্রিকেটের ইতিহাসে সর্বকালের বাজে টেস্ট ব্যাটসম্যান হিসেবে তাকে চিত্রিত করা হয়েছে। বিখ্যাত অস্ট্রেলীয় ক্রিকেট তারকা জর্জ গিফেন সম্পর্কে তার ভ্রাতা হন। ১৮৮৬ সালে একজোড়া দন্তযুক্ত চাকার মাঝখানে আটকে বামহাতের দুই আঙ্গুলের সম্মুখ ভাগ কেটে যায়। সাউথ অস্ট্রেলিয়া গ্যাস কোম্পানিতে প্রায় ৫০ বছর কর্মজীবন অতিবাহিত করেছেন ওয়াল্টার গিফেন। ২৮ জুন, ১৯৪৯ তারিখে ৮৭ বছর বয়সে অ্যাডিলেডের নর্থ আনলে এলাকায় ওয়াল্টার গিফেনের দেহাবসান ঘটে। "Where'd he come from?"। Cricinfo। সংগ্রহের তারিখ ২২ ডিসেম্বর ২০১০।  "Death of Mr W.F. Giffen", The Advertiser, 29 June 1949, p. 4 অ্যালান ডেভিডসন টেস্ট ক্রিকেটে হ্যাট্রিকের তালিকা অস্ট্রেলীয় টেস্ট ক্রিকেটারদের তালিকা উইকিমিডিয়া কমন্সে ওয়াল্টার গিফেন সংক্রান্ত মিডিয়া রয়েছে। ইএসপিএনক্রিকইনফোতে ওয়াল্টার গিফেন (ইংরেজি) ক্রিকেটআর্কাইভে ওয়াল্টার গিফেন (সদস্যতা প্রয়োজনীয়) (ইংরেজি)
মেশিন লার্নিং

মেশিন লার্নিং (এমএল) হচ্ছে কোনও বারংবার বাহ্যিক নির্দেশ ব্যতীত বিন্যাসের উপর ভিত্তি করে নির্দিষ্ট একটি কর্ম সঠিকভাবে সম্পাদনের জন্যে কম্পিউটার ব্যবস্থার ব্যবহার করা অ্যালগরিদম ও পরিসংখ্যান মডেলের অধ্যয়ন। এটি কৃত্রিম বুদ্ধিমত্তা গবেষণা ক্ষেত্রের একটি উপক্ষেত্র। মেশিন লার্নিং এলগরিদম নমুনা উপাত্তের একটি গাণিতিক মডেল তৈরী করে, যার নাম দেয়া হয় অনুশীলন উপাত্তসমগ্র (ট্রেইনিং ডাটা)। এটি করা হয় ভবিষ্যতের কোন কর্ম পূর্বাপর তথ্যের উপর ভিত্তি করে সম্পাদনে সক্ষম হওয়ার জন্যে। "মেশিন লার্নিং" শব্দটা প্রথম ব্যবহার করেন আর্থার স্যামুয়েল ১৯৫৯ সালে। এর প‌রে টম মি‌শেল মে‌শিন লা‌র্নিংয়ের এক‌টি আধু‌নিক সংজ্ঞা দি‌য়ে‌ছেন। তি‌নি ব‌লে‌ছেন, এক‌টি ক‌ম্পিউটার প্রোগ্রাম কিছু কাজ (T), প্রাপ্ত অভিজ্ঞতা (E), কর্মদক্ষতার প‌রিমাপ (P) থে‌কে শি‌খে। ‌প্রোগ্রা‌মের পারফ‌র্মেন্স (P) টাস্ক (T) থে‌কে প্রাপ্ত অভিজ্ঞতা (E) ‌এর সা‌থে সাথে উন্ন‌তি ক‌রে। তত্ত্বাবধানাধীন বা সুপারভাইজড মেশিন লার্নিঙের ক্ষেত্রে একটি উপাত্তসংগ্রহ (ডাটাসেট) দেওয়া থাকে এবং পূর্ব থেকেই নির্দিষ্ট করা থাকে সঠিক বহির্গত উপাত্ত (আউটপুট) কী হবে। এক্ষেত্রে অবশ্যই প্রবিষ্ঠ এবং বহির্গত উপাত্তের মধ্যে সম্পর্ক থাকে। তত্ত্বাবধানহীন বা আনসুপারভাইজড মেশিন লার্নিং ধরনের সমস্যার ক্ষেত্রে বহির্গত উপাত্ত কী হবে তা স্বল্পজ্ঞাত বা পুরোপুরি অজ্ঞাত থাকে। এক্ষেত্রে উপাত্তসংগ্রহের মধ্যে যেসব উপাত্ত আছে তাদের মধ্যে একটি কাঠামো খুঁজে বের করতে হয় যেখানে উপাত্তসংগ্রহটিতে কোন চলকের কী প্রভাব তা নিয়ে প্রায় কোনও ধারণা থাকে না। মেশিন লার্নিঙের প্রয়োগসমূহের মধ্যে রয়েছে- কৃষি শরীরবিদ্যা অ্যাডাপ্টিভ ওয়েবসাইট কার্যকর কম্পিউটিং বায়োইনফরমেটিক্স ব্রেইন মেশিন ইন্টারফেস কম্পিউটার ভিশন উপাত্তের গুণ ব্যবহারকারী আচরণ বিশ্লেষণ কাঠামোগত স্বাস্থ্য পর্যবেক্ষণ রোবট লোকোমোশন সার্চ ইঞ্জিন অনলাইন এডাভার্টিজমেন্ট বিপণন বিমা ইএলকেআই ডিপলার্নিং৪ এইচটুও কেরাস মাহুত এমএক্স্নেট গ্নু অক্টেভ মাল্লেত মাইক্রোসফট কগনিটিভ টুলকিট অরেঞ্জ ওপেনেনেন টেন্সরফ্লো পাইটর্চ জার্নাল অব মেশিন লার্নিং রিসার্চ নিউরাল কম্পিউটেশন নিউরাল মেশিন ইন্টেলিজেন্স মেশিন লার্নিং "মেশিন লার্নিং (১): শুরুর কথা"।  "মেশিন লার্নিং (১): শুরুর কথা"।  "মেশিন লার্নিং (১): শুরুর কথা"।  উইকিমিডিয়া কমন্সে মেশিন লার্নিং সংক্রান্ত মিডিয়া রয়েছে। আন্তর্জাতিক মেশিন লার্নিং সমাজ এমলস উন্মুক্ত মেশিন লার্নিং সফটওয়্যারের একটি ডাটাবেস। গুগলের মেশিন লার্নিং কোর্স।
পারনীত কৌর

প্রণীত কাউর (জন্ম ৩ অক্টোবর ১৯৪৪) হলেন একজন ভারতীয় রাজনীতিবিদ যিনি ২০০৯ থেকে ২০১৪ খ্রিষ্টাব্দ পর্যন্ত ভারতের পররাষ্ট্র মন্ত্রণালয়ের রাষ্ট্রমন্ত্রী হিসেবে দায়িত্ব পালন করেছিলেন। তিনি বর্তমানে পাঞ্জাবের ২৬তম মুখ্যমন্ত্রী অমরেন্দ্র সিংয়ের স্ত্রী। তিনি কংগ্রেস পার্টিতে যোগ দেন, যে দলের সঙ্গে তার স্বামীও আছেন, এবং পাতিয়ালা নির্বাচনী এলাকা থেকে বারবার সংসদীয় নির্বাচনে অংশ নেন। তিনি ১৯৯৯ , ২০০৪ এবং ২০০৯ খ্রিষ্টাব্দের নির্বাচনে জয়ী হন, কিন্তু ২০১৪ খ্রিস্টাব্দের নির্বাচনে তার আসন হারিয়েছেন। প্রণীত কাউরর ভারতের শিমলায় জন্মগ্রহণ করেন। তিনি ভারতীয় সিভিল সার্ভিসের একজন কর্মকর্তা সর্দার জ্ঞান সিং কালন এবং সতিন্দর কাউরের কন্যা। ১৯৩৭ খ্রিষ্টাব্দে জ্ঞান সিং কালন ভারতীয় সিভিল সার্ভিসে প্রবেশ করেন, যখন ভারতীয়দের কাছে এই অভিজাত প্রশাসনিক সার্ভিসে প্রবেশের অনুমোদন অত্যন্ত বিরল ছিল। ১৯৬০ খ্রিষ্টাব্দের দশকে পাঞ্জাবের মুখ্য সচিবসহ অনেক সিনিয়র পদের দায়িত্ব তিনি পালন করেছিলেন। ২০০২ খ্রিষ্টাব্দের ডিসেম্বরে তার জীবনাবসান হয়। প্রণীত কাউরের এক ভাই, হিম্মত সিং কালন, যিনি জাতিসংঘের পক্ষে কাজ করেন এবং একজন বোন, গীতিন্দর কাউর, যিনি রাজনীতিবিদ ও সাবেক আইপিএস কর্মকর্তা সিমরনজিৎ সিং মানের সঙ্গে বিবাহ বন্ধনে আবদ্ধ হন। প্রণীত কাউর সেন্ট বেডের কলেজ, শিমলায় পড়াশোনা করেন এবং দ্য কনভেন্ট অফ যেশাস অ্যান্ড মেরি, শিমলা থেকে স্নাতক হয়েছিলেন। ১৯৬৪ খ্রিষ্টাব্দে প্রণীত কাউর এবং ক্যাপ্টেন অমরিন্দর সিং ভারতীয় ঐতিহ্য মেনে মাতাপিতার পছন্দ অনুযায়ী বিবাহ বন্ধনে আবদ্ধ হন। তার স্বামী হচ্ছেন পূর্বতন রাজকীয় রাজ্য পাঞ্জাবের পাতিয়ালার মহারাজা খেতাবী সন্তান এবং উত্তরাধিকারী। বিয়ের সময় অমরিন্দর সিং ভারতীয় সেনাবাহিনীর একজন অফিসার ছিলেন, ১৯৭৪ খ্রিষ্টাব্দে তিনি পাতিয়ালার খেতাবী মহারাজা হিসেবে তার পিতার স্থলাভিষিক্ত হয়েছিলেন, যার ফলে প্রণীত কাউর পাতিয়ালার মহারানি হন। সেনাবাহিনী থেকে পদত্যাগের পর অমরিন্দর সিং তার পিতার পদাঙ্ক অনুসরণ করেন এবং রাজনীতিতে প্রবেশ করেন, যেখানে তিনি খুবই সফল হয়েছেন। তিনি ১৯৮০ খ্রিষ্টাব্দে পাতিয়ালা নির্বাচন ক্ষেত্র থেকে সংসদে নির্বাচিত হয়েছিলেন; এবং ১৯৮৫, ১৯৯২ এবং ২০০২ খ্রিষ্টাব্দে পাঞ্জাব রাজ্য বিধানসভায় নির্বাচিত হয়ে বহু বছর ধরে রাজ্য সরকারের মন্ত্রী হিসেবে কাজ করেছেন। ২০০২ খ্রিষ্টাব্দে তিনি প্রথম বারের জন্যে পাঞ্জাবের মুখ্যমন্ত্রী হিসেবে দায়িত্বপ্রাপ্ত হন এবং ২০০৭ পর্যন্ত পূর্ণ মেয়াদ কাজ করেন। ২০১৭ খ্রিষ্টাব্দের মার্চে রাজ্য বিধানসভার নির্বাচনে পুনরায় কংগ্রেস দলের বিজয়ের ফলে তিনি দ্বিতীয় বারের জন্যে পাঞ্জাবের মুখ্যমন্ত্রী পদের দায়িত্বপ্রাপ্ত হয়েছেন, বর্তমানে তিনি এই পদে আসীন। "Detailed Profile - Smt. Preneet Kaur - Members of Parliament (Lok Sabha) - Who's Who - Government: National Portal of India"। www.archive.india.gov.in। সংগ্রহের তারিখ ২০১৬-১১-১১।  গিয়েন সিং কাহলন মারা গেছেন "Preneet Kaur profile"। ২ জানুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ২৭ মার্চ ২০১৯।  Patiala princely state in Punjab Patiala princely state in Punjab উইকিমিডিয়া কমন্সে পারনীত কৌর সম্পর্কিত মিডিয়া দেখুন।
রঙের তালিকা: অ–ঔ

এখানে রঙসমূহের একটি আংশিক তালিকা দেয়া হয়েছে। সবগুলো রঙের বাংলা না থাকায় দেয়া যাচ্ছেনা। বাংলা পরিষদ সম্প্রতি সকল রংয়ের বাংলা নামকরণে উদ্যোগী হয়েছে এবং বেশকিছু নামকরণ করেছে। তালিকাটি নতুন প্রবর্তিত নাম অনুসারে করা হয়েছে। নতুন প্রবর্তিত নামগুলোর পাশে ইংরেজি নামটিও উল্লেখ করার চেষ্টা করা হয়েছে। এখানে হেক্সাডেসিমাল, সিএমওয়াইকে, আরজিবি এবং এইচএসভি - এই চার ফরম্যাটে রঙের সংকেত উল্লেখ করা হয়েছে। প্যানটোন নামে আর ও একটি বিশেষ রং এর ফরম্যাট ব্যবহার হয়। বহুল ব্যবহৃত সিএমওয়াইকে থেকে আরজিবিতে রুপান্তরের কোন সাধারণ পদ্ধতি উল্লেখিত নেই, তবে গ্রাফিক্স সফটয়্যারগুলোর মাধ্যমে এদের ফরম্যাট বদল করা সম্ভব। তাই যেক্ষেত্রে অনেক উঁচুমানের রঙের সন্নিবেশ দরকার সেক্ষেত্রে এই সংকেতগুলো ব্যবহারে খানিক অসুবিধার সৃষ্টি হতে পারে। এখানে রঙসমূহের যে মান দেয়া হয়েছে তা সঠিক। কিন্তু প্রদর্শনের সময় রঙের মধ্যে খানিক ভিন্নতা আসতে পারে। এর কারণ আপনি যে যন্ত্র বা কম্পিউটারটি ব্যবহার করে রঙগুলো দেখছেন তার গামা সংশোধনের পরিমাণ। [১] রংয়ের তালিকা (ক-ন) রংয়ের তালিকা (প-য়)
রঙের তালিকা: ক–ন

এখানে রঙসমূহের একটি আংশিক তালিকা দেয়া হয়েছে। সবগুলো রঙের বাংলা না থাকায় দেয়া যাচ্ছেনা। বাংলা পরিষদ সম্প্রতি সকল রংয়ের বাংলা নামকরণে উদ্যোগী হয়েছে এবং বেশকিছু নামকরণ করেছে। তালিকাটি নতুন প্রবর্তিত নাম অনুসারে করা হয়েছে। নতুন প্রবর্তিত নামগুলোর পাশে ইংরেজি নামটিও উল্লেখ করার চেষ্টা করা হয়েছে। এখানে হেক্সাডেসিমাল, সিএমওয়াইকে, আরজিবি এবং এইচএসভি - এই চার ফরম্যাটে রঙের সংকেত উল্লেখ করা হয়েছে। প্যানটোন নামে আর ও একটি বিশেষ রং এর ফরম্যাট ব্যবহার হয়। বহুল ব্যবহৃত সিএমওয়াইকে থেকে আরজিবিতে রুপান্তরের কোন সাধারণ পদ্ধতি উল্লেখিত নেই, তবে গ্রাফিক্স সফটয়্যার গুলোর মাধ্যমে এদের ফরম্যাট বদল করা সম্ভব। তাই যেক্ষেত্রে অনেক উঁচুমানের রঙের সন্নিবেশ দরকার সেক্ষেত্রে এই সংকেতগুলো ব্যবহারে খানিক অসুবিধার সৃষ্টি হতে পারে। এখানে রঙসমূহের যে মান দেয়া হয়েছে তা সঠিক। কিন্তু প্রদর্শনের সময় রঙের মধ্যে খানিক ভিন্নতা আসতে পারে। এর কারণ আপনি যে যন্ত্র বা কম্পিউটারটি ব্যবহার করে রঙগুলো দেখছেন তার গামা সংশোধনের পরিমাণ। [১] রংয়ের তালিকা (অ-ঔ) রংয়ের তালিকা (প-য়)
রঙের তালিকা: প–য়

এখানে রঙসমূহের একটি আংশিক তালিকা দেয়া হয়েছে। সবগুলো রঙের বাংলা না থাকায় দেয়া যাচ্ছেনা। বাংলা পরিষদ সম্প্রতি সকল রংয়ের বাংলা নামকরণে উদ্যোগী হয়েছে এবং বেশকিছু নামকরণ করেছে। তালিকাটি নতুন প্রবর্তিত নাম অনুসারে করা হয়েছে। নতুন প্রবর্তিত নামগুলোর পাশে ইংরেজি নামটিও উল্লেখ করার চেষ্টা করা হয়েছে। এখানে হেক্সাডেসিমাল, সিএমওয়াইকে, আরজিবি এবং এইচএসভি — এই চার ফরম্যাটে রঙের সংকেত উল্লেখ করা হয়েছে। প্যানটোন নামে আর ও একটি বিশেষ রং এর ফরম্যাট ব্যবহার হয়। বহুল ব্যবহৃত সিএমওয়াইকে থেকে আরজিবিতে রুপান্তরের কোন সাধারণ পদ্ধতি উল্লেখিত নেই, তবে গ্রাফিক্স সফটওয়্যারগুলোর মাধ্যমে এদের ফরম্যাট বদল করা সম্ভব। তাই যেক্ষেত্রে অনেক উঁচুমানের রঙের সন্নিবেশ দরকার সেক্ষেত্রে এই সংকেতগুলো ব্যবহারে খানিক অসুবিধার সৃষ্টি হতে পারে। এখানে রঙসমূহের যে মান দেয়া হয়েছে তা সঠিক। কিন্তু প্রদর্শনের সময় রঙের মধ্যে খানিক ভিন্নতা আসতে পারে। এর কারণ আপনি যে যন্ত্র বা কম্পিউটারটি ব্যবহার করে রঙগুলো দেখছেন তার গামা সংশোধনের পরিমাণ। [১] রংয়ের তালিকা: অ-ঔ রংয়ের তালিকা: ক-ন